钦定古今图书集成/明伦汇编/氏族典/第163卷 > 《廖用贤尚友录》 > 桓晔
## 钦定古今图书集成/明伦汇编/氏族典/第163卷 > 《廖用贤尚友录》 > 桓晔

按《后汉书桓荣传》：“荣子郁，郁孙鸾，鸾子晔，字文林，一
名严，尤修志介。姑为司空杨赐夫人。初，鸾卒，姑归宁，
赴哀将至，止于传舍，整饰从者而后入。晔心非之。后
每至京师，未尝舍宿杨氏。其贞忮若此。仕为郡功曹，
后举孝廉有道方正、茂才，三公并辟，皆不应。初平中，
天下乱，避地会稽，遂浮海客交趾。越人化其节，至闾”
里不为讼，为凶人所诬，遂死于合浦狱。